Тэрамцы

**Тэрамцы** () — колішняе сяло ў Вышгарадзкім раёне Кіеўскай вобласьці Ўкраіны. Да 1986 году паселішча адміністрацыйна належала да Чарнобыльскага раёну, месьцілася ў міжрэччы Дняпра і Прыпяці.

Тэрамцы ня былі прыкметна забруджаныя радыёнуклідамі; выселеныя з-за аддаленасьці ад іншых «чыстых» рэгіёнаў. Але станам на 2020 год тут заставаліся 4 жыхары.

## Гісторыя

### Вялікае Княства Літоўскае

13-м кастрычніка 1497 году датаваны прывілей вялікага князя літоўскага Аляксандра кіеўскаму зямяніну Данілу Дзедкавічу на добры, якія раней трымаў нябожчык Сьцяпан Муцішыч:Сам Александръ, бож(е)ю м(и)л(о)стью.
Билъ намъ чолом земѧнинъ киевъскии Данило Дедковичъ… И просил нас, абыхмо тые имен(ь)ꙗ, што Степан Мȣтишич держал, дали емȣ на имѧ Кȣчуковъ а Лодыжичи, а Теремцы, а Белки и иные сельца и што здавна к тому прислȣхало_...и мы вси тые имен(ь)ꙗ вышеиписаные з ласки нашое дали Данилȣ Дедковичȣ вечно и непорȣшно емȣ и его жоне, и потом бȣдȣчим ихъ счадкомъ, с пашными землѧми и з бортными, и з дан(ь)ми, и съ ωзеры и з реками, и з бобровыми гоны и зъ езы, и съ сеножат[ь]ми, и со всими входы и приходы, и со всимъ с тымъ, што здавна к томȣ прислȣхало, и какъ Степанъ Мȣтишич держал…
П(и)сан в Мозыры, | в лет(о) 7006, м(е)с(ѧ)ца ωк(тѧбрѧ) 13 день. Индиктъ 1

17 лютага 1537 году пан Леў Палазовіч, дваранін каралеўскі, уладальнік добраў Тэрамцы і Ладыжычы, судзіўся «*о  и берега его Теремскии и Лодыжицкии*» з панамі Івашэнцавічамі, пані Зьмітрыевай, панамі Макарам і братамі ягонымі, якія ўважалі іх «*своими отчизными берегами [[Апачычы|Опачичинскими]]*».

У апісаньні Чарнобыльскага замку 1552 года названае сяло Тэрамцы паноў Палазовічаў. Патужнікі Тэрамцы «повинни стацей и подводы давати и держати при замку» ў складзе Чарнобыльскай нядзелі.

Напярэдадні Люблінскай уніі ўказам караля Жыгімонта Аўгуста ад 6 чэрвеня 1569 году Кіеўскае ваяводзтва (і Оўруцкі павет разам з Тэрамцамі) было далучана да Кароны Польскай.

### Карона Каралеўства Польскага

Згаданая вёска Тэрамцы (Teremce) Чарнобыльскага маёнтку кашталяна троцкага пана Яна Фрыдэрыка Сапегі ў тарыфе падымнага падатку Оўруцкага павету на 1734 год.

Паводле тарыфу 1754 года, з 33 двароў (×6 — каля 198 жыхароў) вёскі Тэрамцы, як і раней, прыналежнай да чарнобыльскіх добраў, «do grodu» (Оўруцкага замку) выбіраліся 5 злотых і 4 з паловай грошы, «na milicję» 20 злотых, 18 грошаў.

Габрэйскі перапіс 1765 году засьведчыў пражываньне ў Тэрамцах 2 плацельшчыкаў пагалоўшчыны (głow), што належалі да Чарнобыльскага кагалу. У перапісах 1778 і 1784 гадоў зьвестак пра іх ужо няма.

### Пад уладай Расейскай імпэрыі

Пасьля другога падзелу Рэчы Паспалітай (1793) Тэрамцы апынуліся ў Расейскай імпэрыі. З 1797 году сяло — у межах Радамышльскага павету Кіеўскай губэрні.

## Найноўшы час

У 1925 годзе сяло Тэрамцы — у складзе Чарнобыльскага раёну Кіеўскай акругі УССР.

Сяло Тэрамцы названае ў пераліку пацярпелых ад Галадамору 1932 — 1933 гадоў.

## Заўвагі

## Крыніцы

## Літаратура
* Похилевич Л. И. Сказания о населённых местностях Киевской губернии или Статистические, исторические и церковные заметки о всех деревнях, местечках и городах, в пределах губернии находящихся / Собрал Л. Похилевич. — Киев, 1864 (перавыданьне: Біла Церква: Видавець О. В. Пшонківський, 2005. — XXII+642 с, 8 іл.)

Катэгорыя:Населеныя пункты, адселеныя з-за катастрофы на ЧАЭС
Катэгорыя:Колішнія населеныя пункты Ўкраіны
Катэгорыя:Населеныя пункты, згаданыя ў XVI стагодзьдзі